# **Paskaidrojuma raksts par**

# **Pārgaujas novada pašvaldības 2019.gada budžetu**

Budžets ir pašvaldības finansiālās darbības pamats un finanšu instruments, ar kuru tā  nodrošina   savu   autonomo  funkciju   izpildi,   kā   arī   veic   ekonomisko  un sociālo vajadzību sabalansēšanu ar pašvaldības finansiālajām iespējām un tiek veidota teritorijas ilgtermiņa attīstība. Budžets atspoguļo pašvaldības prioritātes skaitliskā izteiksmē.

***Novada ekonomiskā un sociālā situācija***

Pārgaujas novads atrodas Vidzemes centrālajā daļā, robežojoties ar Amatas, Cēsu, Kocēnu, Līgatnes, Limbažu, Priekuļu un Krimuldas novadiem. Novada kopējās teritorijas platība ir 485.3 km2, ko apdzīvo 3666 iedzīvotāji. Pārgaujas novads teritoriāli ir 52 lielākais novads Latvijā. Pārgaujas novads ietilpst Vidzemes plānošanas reģionā. Novadā administratīvais centrs ir ciemats Stalbe. Novadu vieno 3 teritoriālās vienības – Raiskuma pagasts, Stalbes pagasts un Straupes pagasts.

***Pārgaujas novada un tā pagasta teritorijas un iedzīvotāju skaits.***

|  |  |  |  |
| --- | --- | --- | --- |
| **Teritoriālā vienība** | **Teritorija, km2** | **Iedzīvotāju skaits, 2018.gada sākumā, CSP dati** | **Iedzīvotāju skaits 2018.gada sākumā, PMLP dati** |
| **Pārgaujas novads, kopā** | **486.2** | **3666** | **3946** |
| *Stalbes pagasts* | *159.84* | *1032* | *1116* |
| *Straupes pagasts* | *151.91* | *1251* | *1324* |
| *Raiskuma pagasts* | *174.45* | *1383* | *1506* |

Pastāv datu atšķirības starp CSP un PMLP datiem, kur PMLP dati atspoguļo tikai deklarēto, ne faktisko, iedzīvotāju skaitu pašvaldības teritorijā, kamēr CSP dati ir koriģeti dati, balstoties uz dažādiem statistikas pārskatiem.

Faktors, kas ļoti lielā mērā ietekmē iedzīvotāju skaita izmaiņas ir migrācija, tā novērtēšanai tiek izmantots migrācijas saldo. Pārgaujas novads, apkārtējo novadu konkurencē, laika posmā no 2013.gada līdz 2017.gadam ir viens no vadošajiem novadiem ar zemiem migrācijas rādītājiem. Pārgaujas novadam absolūtajos rādītājos ir vislabākais rezultāts apkārtējo novadu salīdzinājumā jeb migrācijas saldo ir -208, kas nozīmē, ka iedzīvotāji pamet novadu, bet tendence ir lēnākā.

Iedzīvotāju aptaujā galvenie iemesli, kāpēc iedzīvotāji varētu pamest Pārgajas novadu tika minēti - dzīvojamās platības trūkums, personiskie iemesli un kvalifikācijai atbilstoša apmaksāta darba trūkums. Tas liecina, ka pašvaldība rīcība mājokļu problēmas risināšanai var mazināt iedzīvotāju migrāciju prom no novada.

Līdz ar ekonomisko aktivitāšu palielināšanos valstī ir uzlabojumi darba tirgū – turpina sarukt bezdarba līmenis un palielinās nodarbinātības līmenis.Aplūkojot datus par bezdarbu Pārgaujas novadā 2018.gada beigās, ir novērojams tas, ka kopējais bezdarba līmenis novadā ir zems jeb 4.5%. Vecuma grupu dalījumā ir novērojams tas, ka 20 līdz 39 vecuma grupā, reģistrēti bezdarbnieki ir 47 iedzīvotāji, bet vecuma grupā 40 līdz 60+ bezdarbnieku skaits ir 54 iedzīvotāji, kas atbilst kopējām Latvijas tendencēm, kur iedzīvotāji pirmspensijas vecuma sastopas ar grūtībām atrast darbu. Aplūkojot bezdarba rādītāju iedzīvotāju dzimumu griezumā ir redzams, ka no 101 kopējā bezdarbniekiem 58 ir vīrieši un 43 ir sievietes. Ilgstošo bezdarbnieku jeb to iedzīvotāju skaits, kas bez darba ir jau vairāk nekā gadu, Pārgaujas novada ir 19 iedzīvotāju jeb 18.8% no visiem bezdarbniekiem. Šāds rezultāts ir vērtējams pozitīvi, tāpēc bezdarba rādītāji viennozīmīgi liecina par pozitīvām tendencēm novadā. Darba samaksas pieaugums ir būtisks faktors pašvaldības kopējā budžeta bāzes palielinājuma faktors, jo lielāko ienākumu daļu veido iedzīvotāju ienākumu nodokļa (IIN) ieņēmumi. Saskaņā ar Finanšu ministrijas prognozēm turpmākajos gados valstī kritīsies bezdarba līmenis, taču būtisks nodarbināto skaita pieaugums netiek prognozēts, līdz ar to IIN bāzes palielināšanos turpmākajos gados galvenokārt noteiks tikai algu pieauguma dinamika, kā arī nodokļa iekasēšanas ietekme no 2018.gadā realizētās IIN reformas.

Uzņēmējdarbības attīstībai labvēlīgas vides veidošana ir viens no pašvaldības attīstības uzdevumiem, jo attīstot uzņēmēju vidi palielinās iespēja uzlabot sociālekonomisko vidi novadā un palielināt budžeta ienākumus. Pārgaujas novadā ekonomiski aktīvo uzņēmumu skaits 2018.gadā bija 345 uzņēmumi. Kopš 2017.gada uzņēmējdarbības prestiža veicināšanai Pārgaujas novada pašvaldība izstrādāja preču zīmi “Radīts Pārgaujas novadā”, kas ļauj gan novada iedzīvotājiem, gan arī novada viesiem novērtēt pakalpojumus un dažāda veida preces, ko nodrošina Pārgaujas novada uzņēmēji.

Pārgaujas novadā atrodas šādas Eiropas nozīmes īpaši aizsargājamās dabas teritorijas (Natura 2000):

* Gaujas Nacionālais parks Raiskuma, Stalbes un Straupes pagastā;
* Dabas liegums “Lielais un Pemmes purvs” Straupes pagastā.

Nacionālā dabas parka statuss ierobežo dabas resursu izmantošanu un saimniecisko darbību, tomēr tiek nodrošināta Pārgaujas novada ainaviskuma un dabas vērtību saglabāšana nākamajām paaudzēm.

***Budžeta prioritātes un izvirzītie mērķi:***

**VĪZIJA**

**Pārgaujas novads –**

**Rosīga vide no Braslas līdz Gaujai**

**ar vienmērīgi pieejamu, mūsdienīgu sociālo un tehnisko infrastruktūru, veiksmīgu sadarbību, dinamisku izaugsmi un sabalansētu cilvēka un dabas mijiedarbību**

Saskaņā ar vīziju, Pārgaujas novadam 2030.gadā jābūt vienmērīgi un dinamiski attīstītam visā teritorijā: pakalpojumiem - viegli sasniedzamiem un kvalitatīviem, tehniskai infrastruktūrai – pilnveidotai un modernai, dabas un cilvēka saimnieciskās darbības mijiedarbībai – ilgtspējīgai, saglabājot novada unikālās vērtības – ainavisko dabu ar ezeriem, upēm un nepiesārņoto vidi.

Savukārt, novada ekonomisko vidi veido mērķtiecīgi uzņēmēji un lauksaimnieki; īpaši attīstīta ir lauksaimniecība un lauksaimniecības produktu ražošana ar pievienoto vērību, kā arī tūrisms. Novads piesaista iedzīvotājus ar šeit raksturīgo mieru, dabas skaistumu un sniedz nepieciešamo pilnīgai un kvalitatīvai dzīvei.

Lai ilgtermiņā novads varētu vīziju sasniegt, izvirzīti **3 stratēģiskie mērķi**, kas ir Pārgaujas novada attīstības galvenie stūrakmeņi:

• **SM1 Izglītota un sabiedriski aktīva vietējā sabiedrība;**

**• SM2 Pilnvērtīga un pieejama dzīves vide;**

**• SM3 Novada attīstību veicinoša ekonomiskā vide.**

**SM1 Izglītota un sabiedriski aktīva vietējā sabiedrība**: paredz, ka novada misija ir iedzīvotāju dzīves kvalitātes uzlabošana, tas nozīmē, ka iedzīvotāju vajadzību izzināšana un realizēšana ir pašvaldības pastāvēšanas jēga. Vienlaikus, viens no stratēģiskajiem mērķiem ir izglītota un sabiedriski aktīva vietējā sabiedrība, kas nodrošina novada attīstību sociālajā jomā.

**SM2 Pilnvērtīga un pieejama dzīves vide**: lai nodrošinātu iedzīvotājiem piemērotu un laikmetīgu dzīves telpu, kurā dzīvot, pilnveidoties, strādāt, veidot ģimeni, nepieciešama ilgtspējīga vides attīstība. Jo sakārtotāka infrastruktūra un apkārtējā vide, jo pievilcīgāks novads dzīvošanai, tūrismam, ekonomiskai attīstībai. Šis stratēģiskais mērķis nodrošina novada fizisko attīstību.

**SM3 Novada attīstību veicinoša ekonomiskā vide**: lai būtu iespējama novada vides un sabiedrības attīstība, nepieciešama pilnvērtīga ekonomiskā vide, kas nodrošina gan darba iespējas vietējiem iedzīvotājiem, gan ļauj attīstīt uzņēmējdarbību, izmantojot novadā pieejamos resursus, tādejādi veicinot kopējo novada labklājības līmeņa celšanos. Šis stratēģiskais mērķis nodrošina novada ekonomisko plānošanu.

***Pārgaujas novada pašvaldības 2019.gada budžeta apraksts***

Pārgaujas novada 2019.gada budžeta plāns izstrādāts, pamatojoties uz likumu „Par valsts budžetu 2019.gadam”, “Pašvaldību finanšu izlīdzināšanas likums”, ievērojot likumu „Par pašvaldībām”, „Par pašvaldību budžetiem”, „Par budžetu un finanšu vadību”, kā arī citu normatīvo aktu prasības, iestāžu un programmu izpildītāju priekšlikumiem, kā arī pamatojoties uz Pārgaujas novada pašvaldības Attīstības programmas 2013.-2019. gadam aktualizēto investīciju plānu. Sastādot 2019.gada budžeta plānu, pieejamie resursi tika izvietoti atbilstoši novada attīstības prioritātēm, nodrošinot budžeta sabalansētību.

Tā kā pašvaldību rīcībā ir ierobežoti un ne vienmēr visu funkciju un brīvprātīgo iniciatīvu īstenošanai pietiekami finanšu līdzekļi, tāpat pastāv zināma nenoteiktība valsts ekonomikas attīstībā un valstiski tiek mainīti pašvaldību ietekmējošie nodokļi, tad attīstības plānošanas kontekstā pašvaldības budžeta mērķis ir pēc iespējas racionālāk attiecīgajā periodā sadalīt prognozētos pieejamos finanšu līdzekļus pašvaldības funkciju un uzdevumu izpildei un attīstībai, atbilstoši pašvaldības plānošanas dokumentos noteiktajiem rīcības virzieniem, prioritātēm un uzdevumiem.

Budžeta ieņēmumu un izdevumu prognoze, kā arī finanšu resursu izlietojuma plāni izskatīti Pārgaujas novada domes paplašinātajā Finanšu komitejas sēdē 2019.gada 09. un 11.aprīlī, uzaicinot attiecīgo izpildinstitūciju vadītājus un budžeta līdzekļu pieprasījumu iesniedzējus.

2019.gada budžetā kā prioritāte ir izglītības iestāžu, kultūras, administratīvo un sporta būvju uzturēšana un telpu remonti. Turpināsies ēku energoefektivitātes uzlabošanas projekti, kas varētu dot energoresursu samazinājumu nākotnē. Turpinās darbs, lai attīstītu un pilnveidotu pašvaldībā apstiprinātos teritorijas attīstības plānošanas dokumentus.

Sastādot 2019.gada budžeta projektu, pieejamie resursi tika izvietoti atbilstoši novada attīstības prioritātēm, nodrošinot budžeta sabalansētību un attīstību veicinošu projektu īstenošanu.

Pašvaldības budžets sastāv no pamatbudžeta un speciālā budžeta (neieskaitot ziedojumus un dāvinājumus).

Pārgaujas novada pašvaldības budžeta kopējie ieņēmumi 6.25 milj. EUR, no kuriem Pamatbudžeta ieņēmumi 5.55 mij. Eur un Specbudžeta ieņēmumi 0,7 milj. EUR apmērā.

Pašvaldības budžeta kopējie izdevumi plānoti 6.5 milj. EUR no kuriem Pamatbudžeta izdevumi plānoti 6 milj. EUR un Specbudžeta izdevumi 0.5 milj. EUR apmērā.

**Pamatbudžeta ieņēmumi**

**Pašvaldības pamatbudžeta** **2019.gada ieņēmumi plānoti 5548013 EUR apmērā.** Pašvaldības budžeta ieņēmumu samazinājums par 15.71 %, salīdzinot ar 2018.gada budžetā saņemtajiem ieņēmumiem.

      Pašvaldības pamatbudžeta ieņēmumus veido: nodokļu ieņēmumi – iedzīvotāju ienākuma nodoklis, nekustamā īpašuma nodoklis; nenodokļu ieņēmumi, kuros ietilpst valsts un pašvaldību nodevas, naudas sodi, procentu ieņēmumi par kontu atlikumiem un ieņēmumiem no pašvaldību īpašuma pārdošanas; transfertu ieņēmumi no valsts un pašvaldību budžetiem un budžeta iestāžu ieņēmumi.

**Pamatbudžeta ieņēmumu struktūra:**

Iedzīvotāju ienākumu nodoklis 40.97 % - 2160852 EUR

Nekustamā īpašuma nodokļi 4.75 % - 23837 EUR

Valsts transfertu ieņēmumi 47.7 % - 2449887 EUR

Pašvaldības savstarpējo transfertu ieņēmumi 2.40 % - 123140 EUR

Maksas pakalpojumu un pārējie ieņēmumi 4.18 % - 208554 EUR

Ieņēmumi no maksas pakalpojumiem ir plānoti iepriekšējā gada izpildes līmenī.

***Nodokļu ieņēmumi*.** 2019.gadā pašvaldības pamatbudžeta ieņēmumi no nodokļiem plānoti 2347328 EUR vai par 3.91 % mazāk kā SAŅEMTI 2018.gada budžetā. Iedzīvotāju ienākumu nodoklis plānots 97.02 % apmērā. Nekustamā īpašumu nodoklis plānots 88.76 % apmērā salīdzinot ar iepriekšējā gada izpildi, īpašumu nodokļa iekasēšana plānota ar piesardzības principu.

Ar mērķi palielināt nodokļu ieņēmumus konsolidētājā valsts kopbudžetā , valdība 2018.gadā pieņēma grozījumus nodokļu jomā. 2018.gadā uzsāktās nodokļu reformas rezultātā kopējie IIE nodokļu ieņēmumi ir nepietiekami un arī 2019.gadā pēc prognozēm samazinās. 2018. un 2019. gadā samazinājums tiek kompensēts ar speciālo valsts dotāciju.

Nekustamā īpašuma nodokļa likmes tiek saglabātas esošajā līmenī. Saskaņā ar saistošajiem noteikumiem par nekustamo īpašumu nodokli tiek piemērotas nodokļu atlaides noteiktām sociālajām grupām.

|  |  |  |  |  |
| --- | --- | --- | --- | --- |
|  |  | **Budžeta izpilde 2018** | **Budžeta plāns 2019** | **Plāns % pret 2018 gada izpildi** |
| Klasif. kods | Rādītāji |
|  | **Tiešie nodokļi (t.sk.):** | **2442835** | **2347328** | **96.09** |
| **1.1.0.0.** | **Ieņēmumi no IIN nodokļa** | **2168111** | **2103491** | **97.02** |
| *1.1.1.1.* | IIN par iepriekšējo gadu | 16845 | 9586 |  |
| *1.1.1.2.* | IIN par tekošo gadu | 2151266 | 2093905 |  |
| **4.0.0.0.** | **Īpašuma nodoklis** | **274724** | **243837** | **88.76** |
| **4.1.1.0.** | **Nekustāmā īpašuma nodoklis par zemi** | **239281** | **211174** | **88.25** |
| *4.1.1.1.* | Tekošā gada | 215813 | 191174 |  |
| *4.1.1.2.* | Iepriekšējo gadu parādi | 23468 | 20000 |  |
| **4.1.2.0.** | **Nekustāmā īpašuma nodoklis par ēkām** | **18063** | **17488** | **96.82** |
| *4.1.2.1.* | Tekošā gada | 15494 | 14988 |  |
| *4.1.2.2.* | Iepriekšējo gadu parādi | 2569 | 2500 |  |
| **4.1.3.0** | **Nekustamā īpašuma nodoklis par mājokļiem** | **17380** | **15175** | **87.31** |
| *4.1.3.1.* | Tekošā gada | 15881 | 14175 |  |
|  | Iepriekšējo gadu parādi | 1499 | 1000 |  |

***Nenodokļu ieņēmumus*** 2019.gadā plānots iekasēt 4600 EUR apmērā vai par 82.74 % mazāk kā 2018.gadā. Šos ieņēmumus veido valsts un pašvaldību nodevas, naudas sodi un sankcijas, kā arī ieņēmumi no pašvaldību īpašumu pārdošanas. Ieņēmumu plāna samazinājums saistīts ar Ieņēmumiem no īpašuma pārdošanas, kas 2019.gada sākumā vēl nav plānots. Ieņēmumi tiks ieplānot budžeta grozījumos, kad reāli tiks atsavināti īpašumu un saņemta samaksa.

|  |  |  |  |  |
| --- | --- | --- | --- | --- |
|  |  | **IZPILDE 2018** | **PLĀNS** | **Salīdzinot % ar 2018 gada izpildi** |
| Klasif. kods | Rādītāji |
|  | **Nenodokļu ieņēmumi (t.sk):** | **25495** | **4600** | **17.26** |
| **9.0.0.0.** | **Valsts un pašvaldības nodevas** | **4484** | **2200** | **49.06** |
| **9.4.0.0.** | **Valsts nodevas,kas ieskaitītas pašv.** | **2950** | **800** | **27.12** |
| *9.4.2.0.* | VN no bāriņtiesas darbības | 2431 | 300 |  |
| *9.4.5.0.* | VN no dzimtsarakstu darbības | 519 | 500 |  |
| **9.5.0.0.** | **Pašvaldības nodevas** | **1534** | **1400** | **91.26** |
| *9.5.1.1.* | Pašvaldības nodeva par dokumentu un apliecinātu kopiju saņemšanu | **50** | **50** |  |
| *9.5.1.4.* | Pašvaldības nodeva par tirdzniecībau publiskās vietās | 860 | 800 |  |
| *9.5.1.7.* | Pašvaldības nodeva par reklāmas izvietošanu | 75 | 50 |  |
| *9.5.2.9.* | Pārējās pašvaldību nodevas | 549 | 500 |  |
| **10.0.0.0.** | **Naudas sodi un sankcijas** | **525** | **400** | **76.19** |
| *10.1.4.2.* | Pašvaldības policijas sods | 170 | 100 |  |
| *10.1.4.3.* | Pašvaldības administratīvais sods | 355 | 300 |  |
| **12.0.0.0.** | **Pārējie nenodokļu ieņēmumi** | **2509** | **1500** | **59.78** |
|  | **Pārējie ieņēmumi** | **2509** | **1500** | **59.78** |
| *12.2.4.0.* | Ieņ.no ūdenstilpju un zvejas tiesību nerūpn. izmantoš | 1504 | 1500 |  |
|  | Citi ieņēmumi | 632 |  |  |
| *12.3.9.5.* | līgumsodi | 373 |  |  |
| **13.0.0.0.** | **Ieņēmumi no īpašuma pārdošanas** | **17977** | **500** | **2.78** |
| *13.1.0.0* | Ieņēmumi no ēku un būvju īpašuma pārdošanas | 2500 |  |  |
| *13.2.0.* | Ieņēmumi no zemes īpašuma pārdošanas | 14777 |  |  |
| *13.2.3.0.* | Ieņēmumi no kustamās mantas pārdošanas | 700 | 500 |  |

*Transfertu ieņēmumi* (ieņēmumi, ko pašvaldība saņem no valsts vai citu pašvaldību budžetiem) 2019.gadā plānoti 2573027 EUR vai par 10.86 % vairāk nekā 2018.gadā. Valsts budžeta finansējums izglītības iestādēm ir plānots līdz 31.08.2019. 2018.gadā plānots saņemt transferta maksājumu no Lauku Atbalsta dienesta par realizētajiem projektiem kas saistīti vietas potenciāla attīstību - grants ceļu atjaunošana, balustrades atjaunošana un āra trenažieru uzstādīšana.

Ieņēmumi pašvaldības budžetā no citām pašvaldībām par sniegto izglītības pakalpojumu plānoti 50000 EUR apmērā.

|  |  |  |  |  |
| --- | --- | --- | --- | --- |
|  |  | **IZPILDE 2018** | **PLĀNS** | **Salīdzinot % ar 2018 gada izpildi** |
| Klasif. kods | Rādītāji |
|  | **Transfertu ieņēmumi (t.sk.):** | **2320994** | **2573027** | **110.86** |
| **18.0.0.0.** | **Valsts budžeta transferti** | **2247509** | **2449887** | **109.00** |
|  |  | **0** | **2449887** |  |
|  | Pārējās dotācijas - brīvpusdienas |  | 18000 |  |
|  | *Mērķdotācija pedagogu darba samaksai* |  |  |  |
|  | *Straupe* |  | 120984 |  |
|  | *Stalbe* |  | 155472 |  |
|  | *Mērķdot. Raiskuma sanatorijas internātskola* |  | 625304 |  |
|  | Pārējās mērķdotācijas pašvaldībām |  | 54825 |  |
|  | LAD |  | 641000 |  |
|  | KAC FINANSĒJUMS |  | 6900 |  |
|  | Valsts kultūrkapitāla fonds |  | 8000 |  |
|  | Pašdarbības kolektīviem |  | 4140 |  |
|  | Izglītības Kompetences |  | 8000 |  |
|  | Pārējie pašvaldību budžetā saņemtie uztur. Izd no PFIF |  | 727477 |  |
|  | Speciālā dotācija |  | 79785 |  |
| **19.0.0.0.** | **Pašvaldību budžeta transferti** | **73485** | **123140** | **167.57** |
| **19.2.0.0.** | **Ieņēmumi pašv. budžetā no citām pašvaldībām** | **73485** | **50000** | **68.04** |
|  | Ungurmuižas projekts |  | 73140 |  |
| *19.2.1.0.* | Ieņēmumi izglītības funkciju nodrošināšanai | 73485 | 50000 |  |

***Ieņēmumi par maksas pakalpojumiem*** 2019.gadā plānoti 208554 EUR vai 8.82% mazāk kā 2018.gadā. Ieņēmumu samazinājums plānots pēc piesardzības principa, vērtējot pakalpojumu ņēmēju maksātspēju un pašvaldības sniegto pakalpojumu pieprasījumu apjomu.

|  |  |  |  |  |
| --- | --- | --- | --- | --- |
|  |  | **IZPILDE 2018** | **PLĀNS** | **Salīdzinot % ar 2018 gada izpildi** |
| Klasif. kods | Rādītāji |
| **21.0.0.0.** | **Pārējie ieņēmumi (t.sk.):** | **228734** | **208554** | **91.18** |
| **21.3.0.0.** | **Ieņēmumi no maksas pakalpojumiem** | **183404** | **188554** | **102.81** |
| **21.3.8.0.** | **Ieņēmumi par nomu** | **37404** | **35649** | **95.31** |
| *21.3.8.1.* | Telpu noma | 20470 | 19960 |  |
| *21.3.8.4.* | Ieņēmumi no zemes nomas | 6680 | 6680 |  |
| *21.3.8.9.* | Pārējie ieņēmumi par nomu un īri | 10254 | 9009 |  |
| **21.3.9.0.** | **Ieņēmumi par pārējiem maksas pakalpojumiem** | **146000** | **152905** | **104.73** |
| *21.3.9.3.* | Ieņēmumi no biļešu realizācijas | 2998 | 2500 |  |
| *21.3.9.4.* | Ieņēmumi no dzīvokļu kom saimn. | 133638 | 130000 |  |
| *21.3.9.9.* | Citi ieņēmumi par maksas pakalpojumiem | 9364 | 20405 |  |
| **21.4.0.0.** | **Ieņēmumi no ES PROJEKTIEM** | **45330** | **20000** | **44.12** |

Pamatbudžeta ieņēmumu plānā iekļauts aizdevums 414504 EUR apmērā, kas paredzēts ERAF projekta “Kultūra, vēsture, arhitektūra Gaujas un laiku lokos” realizēšanai.

|  |  |  |  |  |
| --- | --- | --- | --- | --- |
|  | **Aizņēmumi** | **1564229** | **414504** | **26.50** |

**Specbudžeta ieņēmumi**

**Pašvaldības speciālā budžeta ieņēmumi** ietver īpašiem mērķiem iezīmētos līdzekļu avotus – dabas resursu nodokli, mērķdotācijas no valsts budžeta pašvaldības autoceļu fondam.

Speciālā budžeta plānotie ieņēmumi 2019.gadā  paredzēti 706580 EUR apmērā. Autoceļu fonda ieņēmumi šajā gadā ir plānoti 186580 EUR, ieņēmumi no dabas resursu nodokļa ir plānoti 500000 EUR apmērā.

|  |  |  |  |  |
| --- | --- | --- | --- | --- |
|  | **IEŅĒMUMI** | **Izpilde 2018** | **PLĀNS 2019** | **Plāns % pret 2018 gada izpildi** |
| Klasif. kods | Rādītāji |
|  | **I Kopā ieņēmumi** | **766322** | **706580** | **92.20** |
| 1.0. | **Tiešie nodokļi** | **541933** | **500000** |  |
|  | **Nodokļi par pakalpojumiem un precēm** |  |  |  |
| 5.5.3.1. | Dabas resursu nodoklis | 541933 | 500000 |  |
|  | **Transferti** | **224389** | **206580** | **92.06** |
| 18.9.1.0. | Mērķdotācija autoceļu fondam | 186580 | 186580 |  |
| 19.6.9.0. | Sarkanās klintis - DABAS TAKA | 37809 | 20000 |  |

Pašvaldības budžeta kopējie izdevumi plānoti 6.50 milj. EUR no kuriem Pamatbudžeta izdevumi plānoti 6 milj. EUR un Specbudžeta izdevumi 0.5 milj. EUR apmērā.

**Pamatbudžeta izdevumi**

Budžeta izdevumi plānoti, ņemot vērā reālās finanšu iespējas un nodrošinot pašvaldības attīstības galvenos uzdevumus.

**Pamatbudžeta 2019.gada izdevumi ar finansēšanu plānoti 5999987 EUR apmērā.** Pašvaldības pamatbudžeta izdevumi ir par 13.65 % mazāki salīdzinot ar 2018.gada budžeta naudas izdevumiem. Visi pašvaldības plānotie kopējie izdevumi pēc savas ekonomiskās būtības iedalīti astoņās funkcionālajās kategorijās.

**Pamatbudžeta izdevumu struktūra:**

Izpildvara 8.02% - 481221 EUR

Sabiedriskā kārtība, bāriņtiesa 1.6 % - 96106 EUR

Ekonomiskā darbība 1.14 % - 68074 EUR

Vides aizsardzība 1.06 % - 63364 EUR

Teritorijas attīstība un apsaimniekošana 15.59 %- 935908 EUR

Kultūra 17.52 % - 1050969 EUR

Izglītība 35.51 % - 2130414 EUR

Sociālā palīdzība 6.43 % - 385488 EUR

Aizdevumu atmaksas 13.13% -788443 EUR

***Vispārējiem valdības dienestiem*** apstiprināts finansējums **481221 EUR** apmērā. Šajos izdevumos ietilpst izpildvaras institūcijas un pašvaldības parāda procentu maksājumi. Saskaņā ar Latvijas Republikas likumu „Par pašvaldībām” un atbilstoši Pārgaujas novada pašvaldības nolikumam, pašvaldības iedzīvotāju pārstāvību nodrošina to ievēlēts pašvaldības lēmējorgāns – dome, ko veido ievēlēti deputāti, savukārt domes pieņemto lēmumu izpildi, kā arī tās darba organizatorisko un tehnisko apkalpošanu nodrošina administrācija. Vispārējo valdības dienestu  izdevumu īpatsvars pamatbudžetā 8.02 %.

|  |  |  |  |  |
| --- | --- | --- | --- | --- |
| **Klasif. kods** | **Rādītāji** | **Izpilde 2018** | **Plāns 2019** | **Plāns % pret 2018 gada izpildi** |
|  | **Izdevumi atbilstoši funkcionālajām kategorijām** |
| **01.000.000** | **Vispārējie valdības dienesti** | **489474** | **481221** | **98.31** |
| **01.100.000** | **Izpildvaras un likumdošanas varas institūcijas** | **472623** | **452824** |  |
| *01.100.001* | *Izpildvara-novada pārvalde* | 286407 | 261888 |  |
| *01.100.003* | *Izpildvara-deputāti, komitejas* | 59193 | 65156 |  |
| *01.100.006* | *Izpildvara-finanšu nodaļa* | 120185 | 118154 |  |
| *01.100.004* | *Vēlēšanu funkciju izpilde* | 6838 | 7626 |  |
| **01.601.005** | **Dzimtsaraksti** | **12712** | **16397** |  |
| **01.721.007** | **Pašvaldības parādu darījumi** | **4139** | **12000** |  |

***Sabiedriskās kārtības un drošības*** nodrošināšanai budžetā paredzēti **96106** **EUR**  vai 1.6 % no kopējiem izdevumiem. Šajā nozarē uzskaita novada bāriņtiesas un bāriņtiesas locekļu izmaksas, kā arī izmaksas par pašvaldības policijas, darba drošības un ugunsdrošības pasākumu nodrošināšanas izmaksas.

|  |  |  |  |  |
| --- | --- | --- | --- | --- |
| **Klasif. kods** | **Rādītāji** | **Izpilde 2018** | **Plāns 2019** | **Plāns % pret 2018 gada izpildi** |
|  | **Izdevumi atbilstoši funkcionālajām kategorijām** |
| **03.000.000** | **Sabiedriskā kārtība un drošība** | **92430** | **96106** | **103.98** |
| 03.200.008 | Ugunsdrošība | 28038 | 28410 |  |
| 03.300.009 | Bāriņtiesa | 36079 | 37560 |  |
| 03.400.059 | Policija | 28313 | 30136 |  |

2019.gadā pašvaldības dome pieņēma lēmumu par bāriņtiesas funkciju deļiģēšanu un veidot kopēju bāriņtiesas iestādi ar citiem novadiem. Ar lēmumu izveidotā bāriņtiesa veiks visas nepieciešamās funkcijas saskaņā ar likumu, apvienošana veikta lai racionālāk un efektīvāk izmantotu līdzekļus un esošo darbinieku kapacitāti.

***Ekonomiskajai darbībai*** no pašvaldības pamatbudžeta izdevumiem ir plānots tērēt **68074** **EUR** vai 1.14 % no kopējiem izdevumiem. Pašvaldība arī 2019.gadā finansēs lauksaimniecības konsultanta pakalpojumu. Konsultanta darbības ietvaros paredzēti dažāda veida izglītojoši semināri par uzņēmējdarbības attīstību un iespējamo finanšu resursu piesaisti darbības attīstībai. Tiks turpināti iepriekšējos gados uzsāktie tūrisma apmeklētības veicināšanas projekti novadā, reklamējot un izzinot senās Hanzas savienības vērtības, gan popularizējot Gaujas nacionālo parku kā atpūtas galamērķi Pārgaujas novadā.

|  |  |  |  |  |
| --- | --- | --- | --- | --- |
| **Klasif. kods** | **Rādītāji** | **Izpilde 2018** | **Plāns 2019** | **Plāns % pret 2018 gada izpildi** |
|  | **Izdevumi atbilstoši funkcionālajām kategorijām** |
| **04.000.000** | **Ekonomiskā darbība** | **111810** | **68074** | **60.88** |
| 04.240.011 | Atbalsts lauksaimniecības pasākumiem | 5924 | 8729 |  |
| 04.510.055 | Autotransports | 23566 | 25803 |  |
| 04.510056. | TŪRISMS | 17817 | 27592 |  |
| 04.510.092 | GNP | 6369 | 5150 |  |
| 04.510.108 | HANZA | 58134 | 800 |  |

Tiks turpināti uzsāktie projekti

\*Europe for Citizens : Eiropa pilsoņiem Small Markets at the Heart of EU Economy / vad. Partneris Malta (Mellieha) – projekta ietvaros plānots apgūt starptautisko pieredzi mazās uzņēmējdarbības attīstības veicināšanai.

\*Erasmus +,:Projekts Jaunatnes jomā / vad. Partneris Vācija (Brandenburga) – projekta mērķis jaunatnes starptautiskā sadarbība.

\*Centrālā Baltijas programma 2014.-2020. gadam: Projekts HANSA – projekta ietvaros plānots popularizēt Hanzas savienības attīstību.

\* Budžeta gadā tiks turpināti iesāktie sadarbības projekti ar Norvēģijas un Moldovas pašvaldībām organizējot un nodrošinot savstarpējās apmaiņas vizītes izglītības un uzņēmējdarbības jomās.

\* tiks turpināti uzsāktie staprnovadu sadarbības projekti ar Amatas, Līgatnes un Cēsu novadiem.

***Vides aizsardzībai*** 2019. gada budžetā plānoti **63364 EUR** vai 1.06% no pašvaldības pamatbudžeta izdevumiem.

|  |  |  |  |  |
| --- | --- | --- | --- | --- |
| **Klasif. kods** | **Rādītāji** | **Izpilde 2018** | **Plāns 2019** | **Plāns % pret 2018 gada izpildi** |
|  | **Izdevumi atbilstoši funkcionālajām kategorijām** |
| **05.200.000** | **Vides aizsardzība** | **60695** | **63364** | **104.40** |
| 05.200.012 | Vides aizsardzība -Notekūdeņi Straupe | 23341 | 23092 |  |
| 05.200.013 | Vides aizsardzība -Notekūdeņi Stalbe | 9418 | 11943 |  |
| 05.200.077 | Vides aizsardzība -Notekūdeņi Rozula | 4536 | 4295 |  |
| 05.200.014 | Vides aizsardzība -Notekūdeņi Raiskums | 23400 | 24034 |  |

***Pašvaldības teritoriju un mājokļu apsaimniekošanas*** pasākumiem budžetā paredzēti **935908** **EUR** vai 15.59 % no kopējiem pašvaldības pamatbudžeta izdevumiem.

|  |  |  |  |  |
| --- | --- | --- | --- | --- |
| **Klasif. kods** | **Rādītāji** | **Izpilde 2018** | **Plāns 2019** | **Plāns % pret 2018 gada izpildi** |
|  | **Izdevumi atbilstoši funkcionālajām kategorijām** |
| **06.000.000** | **Pašv. teritoriju un mājokļu apsaimniekošana** | **2714366** | **935908** | **34.48** |
| **06.100.000** | **Mājokļu un ēku uzturēšana** | **623439** | **233217** |  |
| *06.100.015* | *Mājokļu un ēku uzturēšana - Straupe* | 60859 | 44028 |  |
| *06.100.057* | *Mājokļu un ēku uzturēšana - Stalbe* | 518 | 28468 |  |
| *06.100.058* | *Mājokļu un ēku uzturēšana - Raiskums* | 504702 | 84118 |  |
| *06.100.082* | *Mājokļu un ēku uzturēšana - Rozula* | 19047 | 15903 |  |
| *06.100.124* | *Mājokļu un ēku uzturēšana - NĪ Straupes pils* | 38313 | 60700 |  |
| **06.200.000** | **Teritorijas attīstība** | **1530764** | **272064** |  |
| *06.200.016* | *Teritoriālā plānošana* | 95740 | 145465 |  |
| *06.200.017* | *Teritorijas labiekārtošana- Straupe* | 21714 | 20895 |  |
| *06.200.018* | *Teritorijas labiekārtošana- Stalbe* | 20138 | 21180 |  |
| *06.200.019* | *Teritorijas labiekārtošana- Raiskums* | 43633 | 39524 |  |
|  | *Lad āra trenažieru izbūve Auciemā* | 850 | 20000 |  |
|  | *Grants ceļi* | 1348689 | 25000 |  |
| **06.300.000** | **Ūdensapgāde** | **201643** | **54024** |  |
| 06.300.020 | Ūdensapgāde -Straupe | 167600 | 9300 |  |
| 06.300.021 | Ūdensapgāde -Stalbe | 13661 | 18413 |  |
| 06.300.076 | Ūdensapgāde -Rozula | 4882 | 5300 |  |
| 06.300.022 | Ūdensapgāde - Raiskums | 15500 | 21011 |  |
| **06.600.023** | **Teritorijas un mājokļu apsaimn.- kom.saimn.vadība** | **81089** | **96790** |  |
| **06.601.000** | **Kapu saimniecība** | **58134** | **48173** |  |
| *06.601.024* | *Kapu saimniecība - Straupe* | 13321 | 12595 |  |
| *06.601.025* | *Kapu saimniecība - Stalbe* | 8303 | 6281 |  |
| *06.601.026* | *Kapu saimniecība - Raiskums* | 36510 | 29297 |  |
| **06.603.000** | **Apkure** | **219297** | **231640** |  |
| *06.603.027* | *Apkure - Straupe* | 75165 | 80445 |  |
| *06.603.028* | *Apkure- Stalbe* | 110532 | 112567 |  |
| *06.603.029* | *Apkure - Raiskums* | 33600 | 38628 |  |

2019.gadā turpināsim iesākto saistībā ar iedzīvotāju iesaisti teritorijas attīstībā, turpināsim atbalstīt iedzīvotāju, nevalstisko organizāciju idejas izsludinot konkursu un piešķirot uzvarētājiem finansējumu līdz 400 EUR apmērā vienam, ar kopējo konkursa finansējumu 4000 EUR.

Arī šogad paredzēts finansējuma veids - Grants uzņēmējdarbības atbalsta sniegšanai - 3 uzņēmējiem - 1.vieta 3 000 EUR; 2.vieta 2000 EUR; 3.vieta 1000 EUR. Finansējuma mērķis ir veicināt jauno uzņēmēju ideju attīstību un uzņēmējdarbības uzsākšanas veicināšanu.

2019.gadā, lai sakārtotu pašvaldības nekustamo īpašumu piederības dokumentus paredzēts par 37000 EUR ierakstīt pašvaldībai piederošos īpašumus Zemes grāmatā.

2019.gadā plānots realizēt projektu Straupes komunālās saimniecības apkures energoefektivitātes palielināšanai. Projekta ietvaros tiks nomainīti esošie apkures katli uz enerģiski efektīgākiem, tādējādi samazinot energoresursu izmaksas.

Uzlabojot kapu infrastruktūru, šogad plānots nomainīt Daibes kapličas zvanu.

Funkcijai ***Atpūta, kultūra, reliģija*** pamatbudžetā ir plānoti **1050969 EUR** vai 17.52 % no kopējiem pamatbudžeta izdevumiem.

|  |  |  |  |  |
| --- | --- | --- | --- | --- |
| **Klasif. kods** | **Rādītāji** | **Izpilde 2018** | **Plāns 2019** | **Plāns % pret 2018 gada izpildi** |
|  | **Izdevumi atbilstoši funkcionālajām kategorijām** |
| **08.000.000** | **Atpūta, kultūra un reliģija** | **524971** | **1050969** | **200.20** |
| **08.100.000** | **Sporta, atpūtas pasākumi** | **114502** | **140111** |  |
| *08.100.031* | *Sporta, atpūtas pasākumi- Straupe* | 34772 | 36866 |  |
| *08..100.032* | *Sporta, atpūtas pasākumi- Stalbe* | 13729 | 18670 |  |
| *08..100.033* | *Sporta, atpūtas pasākumi- Raiskums* | 4395 | 4575 |  |
| *08.100.062* | *Sporta funkciju deliģēšana* | 75335 | 80000 |  |
| **08.210.000** | **Bibliotēkas** | **56840** | **63948** |  |
| *08.210.034* | *Bibliotēka -Straupe* | 26885 | 25414 |  |
| *08.210.035* | *Bibliotēka- Stalbe* | 14962 | 13980 |  |
| *08.210.036* | *Bibliotēka -Raiskums* | 14993 | 24554 |  |
| **08.220.000** | **Muzejs** | **30599** | **30600** |  |
| **08.220.000** | **Ungurmuižas ledus pagrabs** | **23430** | **550000** |  |
| **08.231.000** | **Kultūra** | **196273** | **163137** |  |
| *08.231.038* | *Kultūra- Straupe* | 43120 | 38133 |  |
| *08.231.039* | *Kultūra- Stalbe-Rozula* | 102638 | 82989 |  |
| *08.231.040* | *Kultūra -Raiskums* | 50515 | 42015 |  |
| ***08.228.067*** | **Citur neklasificētie kultūras pasākumi-sab. attiecības** | **34710** | **46488** |  |
| **08.629.000** | **Pārējie kultūras pasākumi** | **46777** | **56685** |  |
| *08.629.041* | *Pašdarbības kolektīvi - Straupe* | 29206 | 33100 |  |
| *08.629.042* | *Pašdarbības kolektīvi - Stalbe* | 8351 | 10830 |  |
| 08.629.043 | *Pašdarbības kolektīvi - Raiskums* | 9220 | 12755 |  |

Lielāko kultūras budžeta pieaugumu veido Ungurmuižas ledus pagraba atjaunošanas projekts.

Ungurmuiža ir viens no būtiskākajiem Pārgaujas novada tūrisma objektiem. Ungurmuižas kompleksa esošo pakalpojumu nodrošināšanu šobrīd ietekmē sezonalitātes efekts –efektīvas siltumapgādes un apkures sistēmas trūkuma dēļ tūrisma pakalpojumu attīstība ir ierobežota un pamatā tiek nodrošināta tikai no maija līdz oktobrim.

Ungurmuižas kompleksam ir pietiekami ekspozīciju krājumi, lai attīstītu muzeju, kas saistīts ar baltvācu fon Kampenhauzenu dzimtu. Tomēr siltumapgādes trūkuma dēļ Ungurmuižas Kungu mājā nav iespējams iekārtot ekspozīciju, kas ļautu akreditēt kompleksā arī muzeju – “Vēsturisku ekspozīciju”.

Projekta realizācija, izveidojot siltumapgādes sistēmu Ungurmuižas kompleksā, primāri būs iespējams nodrošināt objekta saglabāšanu ilgtermiņā, samazinot sezonalitātes aspektu, kā arī veicināt tā attīstību un apmeklētības pieaugumu. Ungurmuižas infrastruktūras saglabāšana un attīstīšana pamatota Pārgaujas novada Attīstības programmā 2013.-2019.g. Rīcības plānā RV3, U6 Saglabāt kultūrvēsturisko mantojumu R1.26.- R1.30; objekts iekļauts arī Attīstības programmas Investīciju plānā.

Projekta ietvaros tiks veikta apkures sistēmas izbūve Ungurmuižas kompleksa – Kungu mājā un Vecās skolas ēkā, papildus atjaunojot Ledus pagrabu, kurā izvietota abām muižas kompleksa ēkām kopīga katlumāja. Ledus pagraba ēkas pagrabstāvā plānots izvietot granulu apkures katlu un granulu noliktavu, savukārt tā otro stāvu, izbūvējot saimnieciskām vajadzībām. Abas kompleksa ēkās plānots uzstādīt atbilstošu apkures sistēmas vadību, īpaši ņemot vērā Kungu mājas iekštelpas esošos sienu gleznojumus.

Projekts tiks realizēts aktivitātes *„Kultūra, vēsture, arhitektūra Gaujas un laika lokos" darbības programmas “Izaugsme un nodarbinātība" SAM 5.5.1 „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" ietvaros*.

Projekta ietvaros veikti projektēšanas darbi un veikts iepirkums par būvniecības darbiem, noslēgts līgums par būvuzraudzību, autoruzraudzību, būvniecību. Plānotās projekta būvniecības kopējās izmaksas **487644.01** **EUR**, t.sk. **PVN 84632.43 EUR**. Atgūstamais finansējums būvniecības izmaksām pēc projekta realizācijas **182849.43** **EUR.** Būvniecības uzsākšanai pieejamais avanss **73139.77 EUR** apmērā.

***Sporta funkciju finansēšanai*** 2019.gadā piešķirti 1430111 EURno atpūtai un sportam paredzētā budžeta apjoma. Pašvaldība nodrošina Stalbes un Straupes sporta zāļu uzturēšanas izmaksas. Sporta funkciju deleģēšanai pašvaldības piešķir finansējuma nodrošinājumu pēc Sporta kluba “Pārgauja” pieprasījuma. Finansējums tiek piešķirts pieaugušo un jauniešu florbolam, Orientēšanās sportam, sporta klubam “Mārkulīči”, Biedrībai “Free Wind Archers” un PĀRĒJIEM sportistiem pēc izvērtētiem sasniegumiem un finansējuma pieprasījumiem. Raiskumā tiek finansēta trenažieru zāles uzturēšanas izmaksas.

***Bibliotēkas*** Tā pat kā iepriekšējos gados, arī šogad no budžeta tiek nodrošināta bibliotēkas daiļliteratūras papildināšana 1500 EUR un preses abonēšana 500 EUR katrai bibliotēkai. Finansējums nodrošina mūsdienīgas un aktuālās informācijas pieejamību lasītājiem. Šogad tiks realizēts uzsāktais projekts par Raiskuma bibliotēkas pārcelšanu uz lasītāju un infrastruktūras prasībām atbilstošām telpām.

***Kultūra, kultūras pasākumi 163137 EUR budžetā piešķirtais*** finansējums nodrošina novada kultūras pasākumu un kultūras namu uzturēšanu. Kā katru gadu tiks finansēti Novada svētki, valsts svētki Saimniekballe, Šubertiāde, novada kultūras delegācijas dalības nodrošināšana starptautiskajās Hanzas dienās Pleskavā.

***Pašdarbība 56685EUR*** no kopējā finansējuma tiek piešķirti pašdarbības veicināšanai un atbalstīšanai novadā. No pašvaldības budžeta tiek finansēti 12 kolektīvi. Kolektīviem tiek nodrošinātas bezmaksas telpas, apmaksāti kolektīvu vadītāji. Tiek nodrošināts transports uz novadu un Republikas mēroga skatēm, kā arī sadraudzības vakariem ar citu novadu pašdarbības kolektīviem. Pašdarbības kolektīvi tiek nodrošināti ar tērpiem un nepieciešamo inventāru.

***Izglītības funkcijas finansēšanai*** budžetā ir plānoti **2130414 EUR** vai 35.51 % no kopbudžeta. Valsts budžeta mērķdotācijas izglītībai plānotas 8 mēnešu periodam. Raiskuma internātpamatskola- rehabilitācijas centrs pilnībā tiek finansēts no valsts mērķdotācijas. Skolu uzturēšanai un pedagogu algu apmaksai no pašvaldības papildus tiek piešķirts 977052 EUR Stalbes vidusskolai un Straupes pamatskolai. Pašvaldība maksājumos par savstarpējo izglītības pakalpojumu saņemšanu ieplānojusi 200000 EUR. Ar pašvaldības budžeta finansējumu pilnībā ir nodrošināts izglītības process. 2019.gadā turpināsies stipendiju izmaksa skolniekiem kuru vērtējums mācību priekšmetos ir virs 7,8 ballēm. Pašvaldība nodrošina apmaksātas brīvpusdienas no 5/6 gadniekiem līdz 9.klasei. Pašvaldība apmaksā ceļa izdevumus skolniekiem, kuri mācās pašvaldībai piederošajās izglītības iestādēs

|  |  |  |  |  |
| --- | --- | --- | --- | --- |
| **Klasif. kods** | **Rādītāji** | **Izpilde 2018** | **Plāns 2019** | **Plāns % pret 2018 gada izpildi** |
|  | **Izdevumi atbilstoši funkcionālajām kategorijām** |
| **08.000.000** | **Atpūta, kultūra un reliģija** | **524971** | **1050969** | **200.20** |
| **09.000.000** | **Izglītība** | **2495516** | **2130414** | **85.37** |
| **09.210.000** | **Vispārējā izglītība-Pamatizglītība** | **2240831** | **1902414** |  |
| *09.210.047* | *Pamatskola - Straupes* | 488838 | 496491 |  |
| ***09.210.000*** | *Raiskuma internātpamatskola-rehabilitācijas centrs* | 951849 | 648906 |  |
| **09.211.049** | *Vidusskola Stalbe* | 800144 | 757017 |  |
|  | **Kompetenču attistība** | **4544** | **8000** |  |
| **09.600.075** | **Skolnieku braukšanas biļešu kompensēšana** | **18997** | **20000** |  |
| **09.820.000** | **Savstarpējie norēķini par izglītību** | **231144** | **200000** |  |

Izglītības iestādēs turpināsies uzsāktie ēku energo projekti, plānots pabeigt Raiskuma pirmskolas fasādes remontu un turpināt pirmskolas iekštelpu remontu, Stalbes vidusskolas telpās plānots nomainīt elektroinstalāciju un Straupes pamatskolai atjaunot sporta stadionu. Šo projektu realizācijai tiks piesaistīti aizņēmumi.

***Sociālās nodrošināšanas*** funkcijas veikšanai paredzētais finansējums **385488 EUR** vai 6.43 % no kopējiem pamatbudžeta izdevumiem. Pašvaldības sociālais dienests nodrošina sociālo pakalpojumu sniegšanu un sociālo pabalstu izmaksu. Piešķiramo pabalstu lielumu ir plānots palielināt pēc grozījumu izdarīšanas saistošajos noteikumos par sociālajiem pabalstiem. Pašvaldība turpina iesaistīties valsts apmaksātajā asistentu atbalsta un veselības rehabilitācijas atbalsta programmā. Pašvaldība finansē arī Samariešu apvienības sniegtos sociālos pakalpojumus.

|  |  |  |  |  |
| --- | --- | --- | --- | --- |
| **Klasif. kods** | **Rādītāji** | **Izpilde 2018** | **Plāns 2019** | **Plāns % pret 2018 gada izpildi** |
|  | **Izdevumi atbilstoši funkcionālajām kategorijām** |
| **08.000.000** | **Atpūta, kultūra un reliģija** | **524971** | **1050969** | **200.20** |
| **10.000.000** | **Sociālā aizsardzība** | **325679** | **385488** | **118.36** |
| **10.500.070** | **Atbalsts bezdarba gadījumos -Stipendiāti** | **5217** | **5000** |  |
| **10.900.000** | **Pārējā citur neklasificētā sociālā aizsardzība** | **320462** | **380488** |  |
| *10.910.061* | Pārējā citur nekl. sociālā aizsardzība -sociālais dienests | 130911 | 158250 |  |
| *10.920.060* | Pārējie citur nekl. sociālās aizsardzības pasākumi-pabalsti | 126519 | 141438 |  |
| *10.930.065* | Pārējie citur nekl. sociālās aizsardzības pasākumi-pansionāti | 33020 | 45000 |  |
| *10.930.095* | Pārējie soc.pab. - Asistenta pakalpojumi | 29112 | 30800 |  |
| *10.930.0612* | DI projekts -rehabilitācijas pakalpojumu | 900 | 5000 |  |

2019.gadā budžeta izdevumos **palielināti sociālie pabalsti:**

-dzīvokļu pabalsts – paplašināts saņēmēju loks ar maznodrošinātām personām;

- pabalsts veselības aprūpei- palielinās personas ar invaliditāti un daudzbērnu ģimenes;

- bērnu ēdināšanas pabalsts, jo nodrošināta ēdināšana visiem skolēniem, daudzbērnu ģimeņu bērniem bērnudārzos un trūcīgu ģimeņu bērniem tehnikumos.

**Izdevumi atbilstoši EKK funkcijām:**

|  |  |  |  |  |
| --- | --- | --- | --- | --- |
| **Klasif. kods** | **Rādītāji** | **Izpilde 2018** | **Plāns 2019** | **Plāns % pret 2018 gada izpildi** |
|  | **Izdevumi atbilstoši ekonomiskajām kategorijām** |  |  |  |
| **1000** | **Atlīdzība** | **2907784** | **2564294** | **88.19** |
| 1100 | Atalgojums | 2251903 | 1968466 |  |
| 1200 | Darba dev.soc.iemaksas | 655881 | 595828 |  |
| **2000** | **Preces un pakalpojumi** | **1184229** | **1298005** | **109.61** |
| 2100 | Komandējumu izdevumi | 18017 | 28644 |  |
| 2200 | Pakalpojumi | 702012 | 789886 |  |
| 2300 | Preces | 454936 | 460108 |  |
| 2400 | Izdevumi periodikai | 2480 | 2760 |  |
| 2500 | Nodokļu maksājumi | 6784 | 16607 |  |
| **4000** | **Procentu izdevumi** | **0** | **2000** |  |
| **3000** | **Maksājumi biedrībām un nodibinājumiem** | **86945** | **103150** | **118.64** |
| **5000** | **Pamatkapitāla palielināšana** | **2236965** | **737405** | **32.96** |
| 5100 | Nemateriālie ieguldījumi | 11996 | 9500 |  |
| 5200 | Pamatlīdzekļi | 2224969 | 727905 |  |
| **6000** | **Sociāla palīdzība** | **134354** | **234690** | **174.68** |
| **7000** | **Pašvaldību uzturēšanas transferti** | **264664** | **272000** | **102.77** |
|  | **Kopā Izdevumi atbilstoši ekonomiskajām kategorijām** | **6814941** | **5211544** | **76.47** |
|  | **FINANSĒŠANA** |  |  |  |
|  | **Aizņēmuma atmaksa** |  | 608000 |  |
|  |  | 133585 | 180443 |  |
|  | **Izdevumi kopā** | **6948526** | **5999987** | **86.35** |
|  | **Ieņēmumi kopā** |  | **5548013** |  |
|  | Naudas līdzekļu atlikums gada sākumā | 858031 | 491791 |  |
|  | Naudas līdzekļu atlikums gada beigās | 491791 | 39817 |  |

***Specbudžeta izdevumi***

***Speciālā budžeta izdevumi 511490 EUR.***

Speciālajā budžetā paredzēti līdzekļi vides aizsardzības un labiekārtošanas budžetam 284708 EUR apmērā un ceļu uzturēšanai no valsts mērķdotācijas 226782 EUR apmērā.

Ceļu uzturēšanas izdevumi tiek sadalīti atbilstoši katras pagasta teritorijas piederošo ceļu kopgarumam.

|  |  |  |  |  |
| --- | --- | --- | --- | --- |
| **Klasif. kods** | **Rādītāji** | **Izpilde 2018** | **PLĀNS 2019** | **Plāns % pret 2018 gada izpildi** |
|  | **Izdevumi atbilstoši funkcionālajām kategorijām** |
| **05.200.000** | **Vides aizsardzība** | **410098** | **284708** | **69.42** |
| 05.200.012 | Vides aizsardzība | 410098 | 284708 |  |
| **06.000.000** | **Pašv. teritoriju un mājokļu apsaimniekošana - autoceļi** | **184526** | **226782** | **122.90** |
| **06.100.000** | **Mājokļu un ēku uzturēšana (247.31 km/754 EUR)** |  |  |  |
| *06.100.001* | *Ceļu uzturēšana Stalbe (85.4 km)* | *76326* | *78311* |  |
| *06.100.002* | *Ceļu uzturēšana Straupe (59.96 km)* | *46301* | *54983* |  |
| *06.100.003* | *Ceļu uzturēšana Raiskums (101.95 km)* | *61899* | *93488* |  |
|  | **Kopā pēc funkcionālajām kategorijām** | **594624** | **511490** | **86.02** |
|  | **Izdevumi atbilstoši ekonomiskajām kategorijām** |  |  |  |
| **1000** | **Atlīdzība** | **20693** | **16908** | **81.71** |
| 1100 | Atalgojums | 16229 | 14000 |  |
| 1200 | Darba dev.soc.iemaksas | 4464 | 2908 |  |
| **2000** | **Preces un pakalpojumi** | **208765** | **285082** | **136.56** |
| 2200 | Pakalpojumi | 203125 | 249794 |  |
| 2300 | Preces | 5640 | 15288 |  |
| 3000 | Subsīdijas un dotācijas |  | 20000 |  |
| **5000** | **Pamatkapitāla palielināšana** | **365166** | **209500** | **57.37** |
| 5200 | Pamatlīdzekļi | 365166 | 209500 |  |
|  | **Kopā Izdevumi atbilstoši ekonomiskajām kategorijām** | **594624** | **511490** | **86.02** |
|  | *Naudas līdzekļu atlikums gada sākumā, t.sk.* | **553367** | **724995** |  |
|  | *AUT* | *58094* | *60145* |  |
|  | DRN | *495273* | *664850* |  |
|  | *Naudas līdzekļu atlikums gada beigās* | **724995** | **920085** |  |
|  | AUT | 60145 | 19943 |  |
|  | DRN | 664850 | 900142 |  |

***Pārgaujas novada domes priekšsēdētājs H.Vents***